След края на войната на Сицилианската вечерня (1282 – 1302 г.) отрядът свободни наемници алмогавари, наети от Роже де Флор, остава без работа. През 1303 г. Роже дьо Флор предлага услугите си на византийския император Андроник II Палеолог и неговия син Михаил IX Палеолог, които продължават да губят битките с османците (например битката при Бафей). Същата година Роже де Флор дебаркира с 39 галери в Константинопол, стоварвайки около 1500 конници и 4000 алмогавари-пехотинци за борба с османците. С благословията на императора Роже се жени за дъщеря на Иван Асен III.